**Latvijas Universitātes Fizikas, matemātikas un optometrijas fakultātes**

**Latvijas 48. atklātās fizikas olimpiādes**

**norises kārtība**

**Apstiprināts:**

*Latvijas Universitātes*

*Fizikas, matemātikas un optometrijas fakultātes*

*Fizikas nodaļas valdes sēdē*

*2023. gada 25. janvārī*

*Fizikas nodaļas vadītājs, Guntars Kitenbergs*

1. **Mērķi un uzdevumi**
   1. Latvijas 48. atklātās fizikas olimpiādei (turpmāk tekstā — Olimpiādes) ir sekojoši mērķi un uzdevumi:
      1. rosināt dalībnieku interesi par fiziku;
      2. veicināt dalībnieku fizikas zināšanu, kā arī pētniecisko un eksperimentālo prasmju padziļināto apguvi;
      3. popularizēt iespējas studēt ar fiziku saistītajās studiju programmās.
2. **Olimpiādes organizācija un vadība**
   1. Olimpiādi organizē un vada Latvijas Universitātes Fizikas, matemātikas un optometrijas fakultāte (turpmāk — LU FMOF) sadarbībā ar Latvijas Universitātes Informācijas tehnoloģiju departamentu (turpmāk — LU ITD), Latvijas Fizikas skolotāju asociāciju (turpmāk — LFSA).
   2. Olimpiādes interneta vietnes vietrādis ir https://edu.lu.lv/enrol/index.php?id=2003.
   3. Par olimpiādes vadītāju norīkots Aleksandrs Sorokins (e-pasta adrese as08504@edu.lu.lv).
   4. Par olimpiādes vadītāja vietnieku norīkota Ludmila Belogrudova (e-pasta adrese ludmila.belogrudova@lu.lv)
3. **Olimpiādes dalībnieki**
   1. Par Olimpiādes dalībnieku bez iepriekšējas atlases un skolu pārstāvniecības ierobežojumiem, neatkarīgi no sekmēm fizikā un dalības citās mācību konkursos un olimpiādēs var kļūt izglītojamais, kurš apgūst fizikas kursu pamatizglītības vai vidējās izglītības programmas ietvaros.
   2. Uzdevumu risināšanai dalībniekus iedala 9., 10., 11., 12. klašu grupās; katrai klašu grupai atbilstošajā uzdevumu komplektā tiek atlasīti uzdevumi saskaņā ar Olimpiādes programmu; ar organizatoru padomes norādi kādā no klašu grupām Olimpiādē var piedalīties arī jaunāku klašu izglītojamie.
4. **Olimpiādes norise**

4.1. Izglītojamais par Olimpiādes dalībnieku kļūst **reģistrējoties**. Izglītojamo reģistrēšana dalībai olimpiādē notiek, aizpildot **pieteikšanās anketu** (pieejama[**https://ej.uz/LAFO2023**](https://ej.uz/LAFO2023)**)** ne vēlāk kā līdz 10.02.2023, norādot par sevi sekojošu informāciju: izglītojamā vārds, uzvārds, klase, kontakttālruņa numurs, elektroniskā pasta adrese, pārstāvētā izglītības iestāde, skolotāja vārds, uzvārds, pilsēta, kurā plāno risināt olimpiādes uzdevumus (Rīga, Liepāja, Daugavpils, Ventspils);

* 1. Gadījumā, ja ir nokavēts reģistrācijas termiņš, jāsazinās ar Olimpiādes organizētājiem.
  2. Olimpiādes dalībnieku saraksts publicēts Olimpiādes interneta vietnē.
  3. Olimpiādes uzdevumus latviešu, krievu un angļu valodās atbilstoši Olimpiādes programmai, kas ir publicēta Olimpiādes interneta vietnē, izstrādā Olimpiādes organizatoru komiteja.
  4. Olimpiāde notiek klātienē **2023. gada 12. februārī**
     1. Rīgā;
     2. Liepājā;
     3. Daugavpilī
     4. Ventspilī.
  5. Olimpiādes sākums ir plkst. 10:00; Olimpiādes uzdevumu risināšanai dalībniekiem ir dotas **četras astronomiskās stundas**; viens no Olimpiādes uzdevumiem ir eksperimenta izskaidrošana, ko demonstrē uzdevumu risināšanas laikā.
  6. Katrs dalībnieks piedalās vienā, savai klasei atbilstošā vecuma grupā.
  7. Olimpiādes dalībnieki drīkst izmantot uzziņu materiālus, kuri nesatur uzdevumu risinājumus vai atbildes;
  8. Olimpiādes dalībnieki uzdevumus risina **patstāvīgi**; gadījumā, ja Olimpiādes organizatoru komitejai rodas pamatotas aizdomas, kas ļauj apšaubīt darba izpildes patstāvību, organizatori ir tiesīgi aicināt dalībnieku uz *Zoom* tiešsaistes videokonferenci, lai pēc sarunas ar dalībnieku pieņemt lēmumu par atbilstošā dalībnieka darba pieņemšanu vai nepieņemšanu Olimpiādes izvērtēšanai; lēmumu par darba nepieņemšanu izvērtēšanai noformē rakstiski un apstiprina Olimpiādes vadītājs un viņa vietnieki, tā tiek nosūtīta izglītojamiem, izmantojot saziņai reģistrācijas pieteikumā norādītās e-pasta adreses.
  9. Katrai klašu grupai olimpiādes laikā tiek piedāvāti desmit uzdevumi, viens no kuriem ir video demonstrējuma skaidrojums. Maksimālais iespējamais iegūstamo punktu skaits par katru no uzdevumiem ir atšķirīgs un norādīts pie uzdevuma. Olimpiādes kopvērtējumā tiks ņemti vērā punkti par video demonstrējuma skaidrojumu un vel pieciem visaugstāk novērtētiem uzdevumiem neatkarīgi no tā, cik uzdevumus dalībnieks rēķināja Olimpiādes laikā.
  10. Olimpiādes laikā dalībnieks
      1. uzdevumu pildīšanai izmanto organizētāju izsniegtas lapas;
      2. uzdevumu risinājumus raksta ar zilo vai melno pildspalvu salasāmā rokrakstā;
      3. katra uzdevuma atrisinājumu raksta uz atsevišķas lapas;
      4. uz katras lapas augšējā labajā stūrī norāda lapas numuru un dalībnieka kodu;
      5. pie katra uzdevuma risinājuma skaidri norāda risināmā uzdevuma numuru.

1. **Olimpiādes uzdevumu risinājumu apspriešana**
   1. Pēc risināšanai atvēlētā laika beigām dalībniekiem tiks nodrošināta iespēja iepazīties ar oficiāliem atrisinājumiem un uzdot jautājumus Olimpiādes organizētājiem.
   2. Olimpiādes dienā, 12.02.2023., Olimpiādes interneta vietnē tiek ievietoti olimpiādes uzdevumu atrisinājumi.
   3. Pēc Olimpiādes norises dienas Olimpiādes interneta vietnē dalībniekiem ir iespēja apspriest olimpiādes uzdevumu risinājumus.
2. **Olimpiādes uzdevumu risinājumu izvērtēšana**
   1. Olimpiādes uzdevumu risinājumi tiek vērtēti pēc vienotas punktu sistēmas, katrai klašu grupai ir vienoti vērtēšanas kritēriji; uzvarētāji tiek noteikti pēc sešu visaugstāk novērtēto uzdevumu (no tiem viens ir video demonstrējuma skaidrojums) atrisinājumu kopējās iegūto punktu summas katrā klašu grupā atsevišķi;
   2. Godalgoto vietu sadalījumu un skaitu nosaka Olimpiādes organizatoru komiteja, izvērtējot dalībnieku iegūto punktu sadalījumu;
   3. Olimpiādes darbu ranžējumu pēc iegūto punktu summas ieraksta Olimpiādes protokolā; protokolu paraksta Olimpiādes organizatoru komitejas locekļi un Olimpiādes vadītājs. Olimpiādes protokolu apstiprina Fizikas nodaļas Valdes sēdē.
3. **Olimpiādes uzvarētāju apbalvošana**
   1. Olimpiādes uzvarētāju apbalvošana notiek tajā pašā mācību gadā līdz vasaras brīvdienām.
   2. Olimpiādes rezultātus paziņo fizikas Olimpiādes interneta vietnē ne vēlāk kā viena mēneša laikā pēc Olimpiādes norises dienas; uzziņas par Olimpiādes rezultātiem ir pieejamas, sazinoties ar Olimpiādes organizatoriem.
   3. Olimpiādes uzvarētājus par apbalvošanas vietu un laiku informē personīgi ne vēlāk kā 10 dienas pirms Olimpiādes apbalvošanas ceremonijas.
   4. Balvu fondu, konsultējoties ar Fizikas nodaļas valdi un Olimpiādes sponsoriem nosaka Olimpiādes organizatoru komiteja; klašu grupās balvas ir līdzvērtīgas.
   5. Neizsniegtie apbalvojumi tiek saglabāti Olimpiādes balvu fondā.
   6. Balstoties uz Olimpiādē iegūtajiem rezultātiem, organizatoru komiteja iesaka dalībai Starptautiskajās fizikas olimpiādes atlases sacensībās.
   7. Olimpiādes laureātus organizatoru komiteja iesaka dalībai skolēnu vasaras mācību nometnei “Alfa”.